Lav et referat af nedenstående tekst:

Tekst:
I denne uge afholder Fristedet i Aalborg 'Musikstarter'- et projekt som skal få flere unge nordjyder til at spille musik. Det er rockbandet Nephew, som sammen med den landsdækkende organisation Ungdomsringen står bag projektet. Projektet går ud på at spille musik over flere dage - og ikke mindst lære af kendte musikere, som kommer forbi og giver de unge gode råd. I dag var rockbandet Nephew selv forbi campen. - Vi vil gerne have, at flere unge spiller musik. Det er en god måde at være sammen på - men der mangler et godt musikmiljø i Danmark. Det vil vi gerne være med til at skabe, fortæller forsanger Simon Kvamm. Og han mener ikke, at det nødvendigvis handler om, at alle skal være stjerner. - Der er alt for meget snak om, hvorvidt man kommer til at leve af det, hvis man spiller musik. Det spørger man jo ikke en kondiløber om. Det handler om at have det fedt med at spille musik. I alt er 80 unge samlet i Aalborg i disse dage. I løbet af ugen vil blandt andre Blue Van og Jøden lægge vejen forbi campen.

Referat:
Rockbandet Nephew har startet projektet 'Musikstarter', som skal få flere unge til at spille musik.